stanford-oval/wikipedia huggingface dataset:
OSCA

| Osca |
| --- | --- |

Koko nimi:  Officine Specializate Costruzione Automobili
Päämaja:   Italia
Perustajat:  Ernesto Maserati, Ettore Maserati, Bindo Maserati
Tunnetuimmat kuljettajat:  Louis Chiron
Moottorit:  Osca
Saavutukset Formula 1:n MM-sarjassa
Ensimmäinen kilpailu:  Italian GP 1951
Kilpailuja:  7 (tallina 9)
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Monacon GP 1958 (tallina Yhdysvaltain GP 1959)
OSCA (ital. Officine Specializzate Costruzione Automobili) oli italialainen kilpa-autojen valmistaja, joka kilpaili Formula 1 -sarjassa kausilla 1951–1958 (ja Cooperin asiakastallina 1959).
Maseratin veljekset olivat myyneet perustamansa Maseratin tehtaan ja nimen jo 1930-luvulla Orsin suvulle, joten he perustivat uuden tehtaan ja merkin, Oscan. Osca rakensi pieniä urheiluautoja, joista osa muutettiin formula-kakkosiksi.
Osca osallistui F1-sarjaan ensimmäistä kertaa vuonna 1951, jolloin tallin kuljettaja Franco Rol ajoi kotikilpailussaan Italian GP:ssä yhdeksänneksi, mikä jäi tallin historian parhaaksi suoritukseksi. Veljekset koettivat myös päästä F1:iin omilla F2-autoillaan, kun F1-luokkaa ajettiin F2-autoilla 1952 ja 1953. Oscan autojen menestys oli kuitenkin kehno, ja veljekset myivät tallin myöhemmin MV Agustan moottoripyörätehtaalle.
Formula 1-tulokset

| Vuosi | Talli | Valmistaja | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1951 | OSCA Automobili | OSCA 4500G | OSCA 4.5 V12 | P |  | SUI | 500 | BEL | FRA | GBR | GER | ITA | ESP |  |  |  | - | - |
| 1951 | OSCA Automobili | OSCA 4500G | OSCA 4.5 V12 | P |  Franco Rol |  |  |  |  |  |  | 9 |  |  |  |  | - | - |
| 1952 | Élie Bayol | OSCA 20 | OSCA 2.0 L6 | P |  | SUI | 500 | BEL | FRA | GBR | GER | NED | ITA |  |  |  | - | - |
| 1952 | Élie Bayol | OSCA 20 | OSCA 2.0 L6 | P |  Élie Bayol |  |  |  |  |  |  |  | Kesk. |  |  |  | - | - |
| 1953 |  |  |  |  |  | ARG | 500 | NED | BEL | FRA | GBR | GER | SUI | ITA |  |  | - | - |
| 1953 | OSCA | OSCA 20 | OSCA L6 | P |  Élie Bayol |  |  |  |  |  |  |  |  | Kesk. |  |  | - | - |
| 1953 | Louis Chiron | OSCA 20 | OSCA L6 | P |  Louis Chiron |  |  |  |  | 15 |  |  |  | 10 |  |  | - | - |
| 1953 | Élie Bayol | OSCA 20 | OSCA L6 | P |  Élie Bayol |  |  |  |  | Kesk. |  |  |  |  |  |  | - | - |
| 1958 | OSCA Automobili | OSCA F2 | OSCA L4 | P |  | ARG | MON | NED | 500 | BEL | FRA | GBR | GER | POR | ITA | MOR | 0 | - |
| 1958 | OSCA Automobili | OSCA F2 | OSCA L4 | P |  Colin Davis | WD |  |  |  |  |  |  |  |  |  |  | 0 | - |
| 1958 | OSCA Automobili | OSCA F2 | OSCA L4 | P |  Giulio Cabianca |  | DNQ |  |  |  |  |  |  |  |  |  | 0 | - |
| 1958 | OSCA Automobili | OSCA F2 | OSCA L4 | P |  Luigi Piotti |  | DNQ |  |  |  |  |  |  |  |  |  | 0 | - |
| 1959 | OSCA Automobili | Cooper T43 | OSCA L4 | D |  | MON | 500 | NED | FRA | GBR | GER | POR | ITA | USA |  |  | 0 | - |
| 1959 | OSCA Automobili | Cooper T43 | OSCA L4 | D |  Alejandro de Tomaso |  |  |  |  |  |  |  |  | Kesk. |  |  | 0 | - |
Obninskin ydinvoimalaitos

Obninskin ydinvoimala sijaitsee Kalugan alueen Obninskissa.
Obninskin ydinvoimalaitos (ven. О́бнинская АЭС,  Obniskaja AES) on Länsi-Venäjän Kalugan alueella, Okajoen Protva-sivuhaaran lähistöllä, Obninskin kaupungin eteläosassa sijaitseva, vuonna 2002 suljettu maailman ensimmäinen ydinvoimalaitos. Laitos sijaitsee noin 100 kilometriä Moskovasta lounaaseen.
Venäjän läntisimpien ydinvoimaloiden sijainti.  (Katso)
Rakenteilla oleva voimala
Toiminnassa oleva voimala

Toiminnassa olevissa ydinvoimalaitoksissa voi olla myös rakenteilla olevia tai suljettuja voimalayksiköitä.
Obninskin ydinvoimalaitoksessa käytettiin lämpöteholtaan 30 MW:n kevytvesijäähdytteistä grafiittireaktoria (LWGR), jonka sähkötuotantoteho oli 5 MW. Voimalan rakennustyöt aloitettiin tammikuussa 1951 ja reaktorilla saavutettiin ydinreaktiota ylläpitävä kriittinen massa ensimmäisen kerran 6. toukokuuta 1954. Voimalaitos liitettiin sähköverkkoon 27. kesäkuuta 1954. Laitos suljettiin pysyvästi 29. huhtikuuta 2002. Voimalaitoksen entisissä tiloissa toimii nykyään esimerkiksi ydinvoimatekniikan museo. Obninskin ydinvoimalaitoksen omistaa Venäjän valtion Rosatom ja sen toiminnan loppuunsaattamisesta vastaa Rosatomin tytäryritys, osakeyhtiö Rosenergoatom.
Obninskin voimalaitokselle suunniteltu reaktoriratkaisu toimi esikuvana useiden myöhempien ydinvoimaloiden suunnittelulle. Sen pohjalta rakennettiin Siperian ja Belojarskin ydinvoimalaitokset, ja kehitettiin suurempi, 1000 MW:n RBMK-reaktorimalli.
Galleria

Obninskin ydinvoimalaitoksen tiloissa toimivan ydinvoimatekniikan museon rakennus.
Obninskin ydinvoimalaitosaluetta Obninskin kaupungin eteläosissa.
Aiheesta muualla

Kuvia tai muita tiedostoja aiheesta Obninskin ydinvoimalaitos Wikimedia Commonsissa
Obninsk: number one Nuclear Engineering International, neimagazine.com. Arkistoitu 2.11.2013. Viitattu 27.4.2014. (englanniksi)
Obs

Obs (muita kirjoitusasuja OBS, OBS., Obs. ja O.B.S.) oli Yleisradion ruotsinkielisen televisiotoiminnan (YLE FST, sitten Svenska Yle) tuottama ajankohtaisohjelma, jota esitettiin eri muodoissaan vuosina 1987–2018. Se oli 1974–1987 tuotetun Veckans puls -makasiiniohjelman seuraaja. 2010-luvulle tultaessa internetin nopeuttama uutisvälitys alkoi tehdä tarpeettomaksi kerran viikossa lähetetyn ajankohtaisohjelman. Niinpä viime vuosinaan 2012–2018 ohjelma oli torstai-iltaisin lähetetty suora studiokeskustelu ajankohtaisesta aiheesta ja tunnettiin nimellä Obs debatt..
Historiaa

Marraskuun lopulla 1987 Yle lakkautti alle 50 000 katsojaa tavoittaneen, maanantai-iltaisin Yle TV2 -kanavalla vuodesta 1974 lähetetyn Veckans puls -ajankohtaismakasiinin. Se ja ruotsinkielinen kulttuurimakasiini Blå timmen korvattiin uudella O.B.S.-ohjelmalla, jolla oli kaksi lähetystä viikossa: maanantaisin 45 minuuttia kakkoskanavalla myös suomeksi tekstitettynä, ja torstaisin 30 minuuttia ykköskanavalla suorana lähetyksenä ilman tekstitystä. Uuden ohjelman 20-henkistä toimitusta veti Christian Sundgren.
Ohjelmaa esitettiin 1990-luvun alussa maanantaisin Yle TV2:ssa ja torstaisin kello 18.15 Yle TV1:ssä. Tuolloin ohjelman nimi kirjoitettiin OBS, siis isoilla kirjaimilla ja ilman loppupistettä.
Vuodesta 1993–2006 OBS esitettiin tiistaisin Yle TV1:ssä ja perjantaisin Yle TV2:ssa (vuodesta 2001 niiden lisäksi FST:n digikanavalla), lokakuusta 1996 digitaalisten televisiolähetysten alkuun 2001 nimillä Kanal 1 ja Kanal 2.
Syksystä 2006 kevääseen 2007 Obs. lähetettiin kerran viikossa maanantaisin kello 20.20 Yle TV2:ssa ja Yle FST5:llä samanaikaisesti. Sittemmin Obs debatt lähetettiin kerran viikossa, torstaisin kello 20.00 Yle Teema & Femillä.
Syksyllä 2007 ohjelmaa juonsivat Anna Bäck ja Freddi Wahlström. Vuosina 2008–2010 ohjelmaa juonsi Jonas Jungar. Syksystä 2010 ohjelmaa juonsi jälleen Bäck.
Aiheesta muualla

Ohjelman kotisivut (Arkistoitu – Internet Archive)
W

W (w) on latinalaisten ja myös suomen aakkosten 23. kirjain. W-kirjaimen nimi on suomessa kaksoisvee (arkisesti myös tuplavee, lyhyesti vee). Kirjaimen äännearvo on suomessa [ʋ] tai joskus [w].
Historiaa

W ei kuulunut alkuperäiseen latinalaiseen kirjaimistoon. Se on muodostettu keskiajalla kirjoittamalla kaksi V:tä peräkkäin tai limittäin.
W suomen kielessä

W-kirjain ääntyy suomen kielessä yleensä [ʋ]. Toisinaan se kuitenkin äännetään u:n tapaisena puolivokaalina [w], varsinkin tavoiteltaessa englannin mukaista ääntämystä.
Suomen kielessä w-kirjain on vanhastaan ollut v-kirjaimen rinnakkaismuoto. Erityisen tavallinen w oli fraktuurassa. Alussa suomen oikeinkirjoitus oli vakiintumatonta. Mikael Agricola käytti kirjaimia u, v ja w merkitsemään sekä u- että v-äännettä. Vuoden 1642 Bibliassa v-äännettä merkittiin jo varsin säännönmukaisesti w-kirjaimella. Näin jatkui aina 1800-luvun puoliväliin asti. Suomen v-äännettä merkittiin w:llä; v oli varattu latinalle. 1800-luvun jälkipuoliskolla alkoi v ilmestyä w:n rinnalle. Nopea muutos tapahtui 1880-luvun lopussa, jolloin sanakirjoissa siirryttiin v:hen. Erisnimissä muutos oli hitaampi, mutta paikannimiin v-kirjain tuli 1920-luvulle mennessä.
Nykyisin w-kirjainta käytetään useissa täysin suomenkielisissäkin sukunimissä, joista monet esiintyvät eri henkilöillä sekä V:llä että W:llä alkavina (esim. Virtanen ja Wirtanen). Muuten w esiintyy suomessa nykyisin melkein vain vierasperäisissä sitaattilainoissa. W kuuluukin suomen yleiskielen harvinaisimpiin kirjaimiin.
W-kirjainta käytetään joskus v-kirjaimen sijaan tyylikeinona kuten sanassa wanha. Keinoa käytetään, kun halutaan tekstin näyttävän vanhahtavalta, ylätyyliseltä, humoristiselta tai vierasperäiseltä.
W muissa kielissä

W-kirjainta käytetään runsaasti muun muassa englannin ja saksan kielessä. Englannissa se äännetään u:n tapaisena puolivokaalina [w]. Saksassa w-kirjain ääntyy [v]:nä, kun taas v-kirjain ääntyy [f]. Myös puolassa w-kirjain ääntyy [v]. Sitä vastoin latinassa ja sen perua useimmissa romaanisissa kielissä w on harvinainen ja esiintyy vain lainasanoissa[lähde? ].
Ruotsin kielessä w-kirjain esiintyy joissain nimissä sekä lainasanoissa, joissa se lausutaan lähes aina [v]. W-kirjainta on pitkään pidetty v-kirjaimen graafisena muunnoksena, ei omana kirjaimenaan, sillä w:llä ei ole omaa äännearvoa. Nykyisin w-kirjain kuitenkin voidaan laskea myös omaksi kirjaimekseen. Vanhoissa ruotsin kielen kirjoituksissa käytettiin aikoinaan w-kirjainta osoittamaan eri äänteitä: u, v, vu, uv ja uvu. Kirjainten u, v ja w käytöstä ei päästy yksimielisyyteen ja kiista jatkui vielä 1700-luvulla. Kun v-kirjaimella voitiin merkitä u-äännettä, w-kirjainta voitiin käyttää v-äänteen merkkinä. Erityisesti fraktuurassa w oli vallitseva v-äänteen merkki.
Aakkosjärjestys

Toisin kuin useimmissa muissa kielissä, suomessa ja ruotsissa W on viime aikoihin asti katsottu aakkosjärjestyksen kannalta samanarvoiseksi V:n kanssa. Tästä syystä vanhemmissa hakuteoksissa V:llä ja W:llä alkavat hakusanat ovat olleet sekaisin.
Suomen osalta aakkostusta on väljennetty siten, että V ja W voidaan monikielisissä luetteloissa aakkostaa myös erikseen. Tämä tapa on yleistynyt. Ruotsissa on myös siirrytty tähän tapaan.
Muita esitystapoja

Morseaakkosissa W merkitään: .--
Radioaakkosissa W on suomalaisen standardin mukaan wiski ja NATO-standardin mukaan Whiskey
Pistekirjoituksessa (Braille) W merkitään:
Tietokoneissa W koodataan eri merkistöissä seuraavasti:
|  | W | w |
| --- | --- | --- |
| ASCII | 87 | 119 |
| Unicode | U+0057 | U+0077 |
W-kirjain tunnuksena

W on fysiikassa watin (tehon yksikkö) tunnus.
W on volframin kemiallinen merkki.
W ilmansuunnan lyhenteenä merkitsee länttä (engl. west).
W on IRC:ssä vanhan linkin tunnus.
W on aminohappo tryptofaanin (Trp) yksikirjaiminen lyhenne.
Aiheesta muualla

Kuvia tai muita tiedostoja aiheesta W Wikimedia Commonsissa
J. J. Mikkola : Karkoitetaanko W Suomesta?, Suomen Kuvalehti, 14.04.1928, nro 16, s. 16, Kansalliskirjaston digitaaliset aineistot
Campeonato Brasileiro Série A:n kausi 2008

| Série A |
| --- | --- |
Laji:  jalkapallo
Maa(t):  Brasil
Perustettu:  1971
Joukkueita:  20
Hallitseva mestari:  São Paulo
Sivusto:  CBF
Campeonato Brasileiro Série A:n 38. kausi alkoi 10. toukokuuta 2008 ja päättyi 7. joulukuuta 2008. Kaudella oli mukana 20 joukkuetta ja se pelattiin kaksinkertaisena.
Sarjataulukko

| Joukkue | Joukkue | Pisteet | Ottelut | Voitot | Tasapelit | Tappiot | TM | PM | Maaliero | % |
| --- | --- | --- | --- | --- | --- | --- | --- | --- | --- | --- |
| 1 | São Paulo | 75 | 38 | 21 | 12 | 5 | 66 | 36 | 30 | 66 |
| 2 | Grêmio | 72 | 38 | 21 | 9 | 8 | 59 | 35 | 24 | 63 |
| 3 | Cruzeiro | 67 | 38 | 21 | 4 | 13 | 59 | 44 | 15 | 58 |
| 4 | Palmeiras | 65 | 38 | 19 | 8 | 11 | 55 | 45 | 10 | 57 |
| 5 | Flamengo | 64 | 38 | 18 | 10 | 10 | 67 | 48 | 19 | 56 |
| 6 | Internacional | 54 | 38 | 15 | 9 | 14 | 48 | 47 | 1 | 47 |
| 7 | Botafogo | 53 | 38 | 15 | 8 | 15 | 51 | 44 | 7 | 46 |
| 8 | Goiás | 53 | 38 | 14 | 11 | 13 | 57 | 47 | 10 | 46 |
| 9 | Coritiba | 53 | 38 | 14 | 11 | 13 | 55 | 48 | 7 | 46 |
| 10 | Vitória | 52 | 38 | 15 | 7 | 16 | 48 | 44 | 4 | 45 |
| 11 | Sport | 52 | 38 | 14 | 10 | 14 | 48 | 45 | 3 | 45 |
| 12 | Atlético Mineiro | 48 | 38 | 12 | 12 | 14 | 50 | 61 | -11 | 42 |
| 13 | Atlético Paranaense | 45 | 38 | 12 | 9 | 17 | 45 | 54 | -9 | 39 |
| 14 | Fluminense | 45 | 38 | 11 | 12 | 15 | 49 | 48 | 1 | 39 |
| 15 | Santos | 45 | 38 | 11 | 12 | 15 | 44 | 53 | -9 | 39 |
| 16 | Náutico | 44 | 38 | 11 | 11 | 16 | 44 | 54 | -10 | 38 |
| 17 | Figueirense | 44 | 38 | 11 | 11 | 16 | 49 | 73 | -24 | 38 |
| 18 | Vasco da Gama | 40 | 38 | 11 | 7 | 20 | 56 | 72 | -16 | 35 |
| 19 | Portuguesa | 38 | 38 | 9 | 11 | 18 | 48 | 70 | -22 | 33 |
| 20 | Ipatinga | 35 | 38 | 9 | 8 | 21 | 37 | 67 | -30 | 30 |
| --- | --- |

: Joukkue kilpailee Copa Libertadores:ssa kaudella 2009.
: Joukkue kilpailee Copa Sudamericana:ssa kaudella 2009.
: Joukkue putoaa Série B:hen kaudella 2009.
:  Sport voitti Copa do Brasilin kaudella 2008, ja kilpailee täten Copa Libertadores:ssa kaudella 2009.
:  Internacional voitti Copa Sudamericana kaudella 2008, ja kilpailee täten Copa Sudamericana:ssa kaudella 2009.
Parhaat maalintekijät

| # | Pelaaja | Joukkue | Maalit |
| --- | --- | --- | --- |
| 1. | Keirrison | Coritiba | 21 |
| 2. | Washington | Fluminense | 21 |
| 3. | Kléber Pereira | Santos | 21 |
| 4 | Alex Mineiro | Palmeiras | 19 |
| 5 | Guilherme | Cruzeiro | 18 |
| 6 | Borges | São Paulo | 16 |
Ivari Padar

| Ivari Padar |
| --- | --- |
 Ivari Padar vuonna 2014.
Maatalousministeri
 Laarin II hallitus 25.3.1999–28.1.2002 Rõivasin I hallitus 26.3.2014–23.11.2016  
Edeltäjä:  Andres Varik Andres Anvelt
Seuraaja:  Jaanus Marrandi Urmas Kruuse (maaseutumin.)
Valtiovarainministeri
 Ansipin II hallitus 5.4.2007–21.5.2009  
Edeltäjä:  Aivar Sõerd
Seuraaja:  Jürgen Ligi
Euroopan parlamentin jäsen
 14.7.2009–6.4.2014 6.11.2017–3.4.2019  
 Sosiaalidemokraattisen puolueen puheenjohtaja
 2003–2009  
Edeltäjä:  Toomas Hendrik Ilves
Seuraaja:  Jüri Pihl
Henkilötiedot
Syntynyt: 12. maaliskuuta 1965 Navi, Viro
Kansalaisuus:  viro
Ammatti:  Opettaja, poliitikko
Tiedot
Puolue:  Sosiaalidemokraattinen puolue
Koulutus:  Maisteri (historia)
Tutkinnot:  Tarton yliopisto
Ivari Padar (s. 5. syyskuuta 1953 Tallinna) on virolainen poliitikko, kaksinkertainen maatalous- ja valtiovarainministeri. Hän on ollut myös riigikogun ja Euroopan parlamentin jäsen.
Toiminta ennen poliittista uraa

Ivari Padar opiskeli synnyinseudullaan Võrussa teollisuuskoulussa ja valmistui vuonna 1984. Sen jälkeen hän työskenteli kotiseudullaan maanviljelijänä ja puuseppänä vuoteen 1989 asti. Vuosina 1991–1992 hän työskenteli ala-asteen opettajana Võrussa ja sen jälkeen 1993–1994 Võrun apulaiskaupunginjohtajana ja 1994–1995 maanviljelijöiden Võrumaan yhdistyksen puheenjohtajana.
Vuonna 1995 Padar valmistui Tarton yliopiston filosofisesta tiedekunnasta pääaineenaan historia. Sen jälkeen hän siirtyi Tallinnaan, ensin Viron valtiovarainministeriön valtiosihteerin henkilökohtaiseksi avustajaksi vuosina 1995–1997. Vuosina 1997–1999 hän toimi yksityisellä sektorilla kotiseudullaan Võrussa ruoka-alan yrityksessä AS Hulgi.
Virolaisessa poliittisessa elämässä

Vuonna 1999 Ivari Padar liittyi Viron sosiaalidemokraattiseen puolueeseen. Padarin valtakunnan tason poliittinen ura käynnistyi maaliskuussa 1999 Laarin II hallituksen maatalousministerinä, jona hän toimi tammikuuhun 2002 hallituksen hajoamiseen asti. Ministeriuran jälkeen Padar toimi vuosina 2002–2003 yksityisellä sektorilla Tallinkin Duty Free -toiminnasta vastaavan yrityksen neuvonantajana.
Padar valittiin vuoden 2003 vaaleissa riigikoguun. Samaan aikaan vuosina 2002–2005 hän toimi Võrun kaupunginvaltuuston puheenjohtajana. Joulukuussa 2002 hän nousi puolueensa sosiaalidemokraattien puheenjohtajaksi presidentiksi nousseen Toomas Hendrik Ilveksen seuraajana. Puheenjohtajuus kesti aina vuoteen 2009. Riigikogu-kautta Padarilla jatkui vuoteen 2007 asti eli neljän vuoden ajan. Vuoden 2007 jälkeen Padarilla käynnistyi toinen ministerijakso, jolloin hän toimi Ansipin II hallituksen valtiovarainministerinä kahden vuoden ajan. Padarin valtiovarainministeriyden aikaan ajoittui talouslama, joka pakotti tiukkaan valtiontalouteen. Sosiaalidemokraatit erosivat Ansipin hallituksesta toukokuussa 2009, jonka jälkeen hän oli hetken riigikogussa siirtyäkseen Brysseliin Euroopan parlamentin jäseneksi, sillä hänet valittiin sosiaalidemokraattien edustajana vuoden 2009 vaaleissa Euroopan parlamenttiin, jossa hän työskenteli viiden vuoden jakson huhtikuuhun 2014. Padarista tuli kolmannen kerran ministeri huhtikuussa 2014, jolloin sosiaalidemokraatit menivät Rõivasin I hallitukseen. Padarista tuli tällöin toisen kerran maatalousministeri 2,5 vuodeksi marraskuuhun 2016. Padar palasi myös keväällä 2015 riigikoguun, mutta siirtyi marraskuussa 2017 toisen kerran Euroopan parlamenttiin Marju Lauristinin luopuessa Euroopan parlamentin paikastaan. Padar luopui Euroopan parlamentin jäsenyydestään huhtikuussa 2019. Sen jälkeen hän tuli valituksi Riigikoguun kevään 2019 vaaleissa.
Aiheesta muualla

Kuvia tai muita tiedostoja aiheesta Ivari Padar Wikimedia Commonsissa
Ivari Padar Euroopan parlamentin jäsenet. Euroopan parlamentti.
Walkalone

| Walkalone |
| --- | --- |

Tiedot
Toiminnassa:  2007–
Tyylilaji:  rock, hard rock, alternative rock
Kotipaikka:   Suomi
Laulukieli:  englanti
Jäsenet:  Jussi Kari, laulu   Janne Katalkin, bassokitara   Antti Laitinen, kitara   KO Ristolainen, rummut  
Levy-yhtiö:  K.O Industries  
Aiheesta muualla
Kotisivut
Infobox OKNimi-testi OK: 
Walkalone on suomalainen, nelihenkinen rockmusiikkia soittava yhtye. Walkalonen ensimmäinen single ”Echoes” sekä siihen tehty musiikkivideo julkaistiin 19. syyskuuta 2011. Walkalonen debyyttialbumi The Stand julkaistiin 9. marraskuuta 2011, albumin julkaisijana toimii yhtyeen oma levymerkki K.O Industries.
Historia

Walkalone perustettiin Helsingissä alkuvuodesta 2007. Nykykokoonpanon jäsenistä olivat tuolloin mukana laulaja Jussi Kari ja rumpali Keijo "KO" Ristolainen. Yhtyeen ensimmäisen demon aikana kitaristina toimi Rauno Widing, myöhemmin mukaan tuli myös yhtyeen nykyinen basisti Janne Katalkin. Vuonna 2008 Rauno Widing lopetti yhtyeessä ja kitaraan siirtyi Antti Laitinen.
Walkalone äänitti useita demoja ja keikkaili aktiivisesti vuosina 2007–2011. Vuonna 2011 yhtye solmi sopimuksen Playground Music Finlandin kanssa ja julkaisi debyyttisinglensä sekä -albuminsa. Samaan aikaan yhtye solmi yhteistyösopimuksen keikkajärjestäjä Live Nation Finlandin kanssa.
Kokoonpano

Jussi Kari – laulu (2007–)
Janne Katalkin – bassokitara (2007–)
Antti Laitinen – kitara (2008–)
KO Ristolainen – rummut (2007–)
Kokoonpano > Entiset jäsenet

Rauno Widing – kitara (2007–2008)
Diskografia > Albumit

The Stand (2011)
Diskografia > Singlet

"Echoes" (2011)
Diskografia > Musiikkivideot

"Echoes" (2011)
Aiheesta muualla

Walkalonen virallinen sivusto
Walkalonen Facebook-sivu
Walkalonen Myspace-sivu
Walkalonen Youtube-sivu
Nurmenkulma

Nurmen tanssilava
Nurmenkulma tai Nurmi on Lempäälän kunnan länsiosassa sijaitseva kylä Pirkanmaalla. Se sijaitsee Lempäälä–Pirkkala-tien 3003 varrella rajoittuen idässä Kuokkalan kylään ja lännessä Säijään. Nurmenkulman keskustassa sijaitsevat muun muassa Nurmen ala-aste, Nurmen VPK, tanssilava Nurmen Lava ja Nurmen rukoushuone.
Kylästä on nyttemmin käytetty nimeä Nurmi, mikä on ilmeisesti alkuperäisempi nimi kylälle. Nimi Nurmenkulma johtunee kylällä toimineesta omanumeroisesta postikonttorista (37520 Nurmenkulma). Nimi annettiin ehkä sekaannuksien välttämiseksi, koska naapurikaupungissa Tampereella on Nurmi-niminen kaupunginosa.[lähde? ]
Nurmenkulma kuuluu nykyisin postinumeroalueeseen 37500 Lempäälä.
Walesin ralli 2010

|  Walesin ralli 2010 |
| --- | --- |
 13. osakilpailu 13 osakilpailusta kaudella 2010. 

Ajankohta:  11.–14. marraskuuta 2010
Pituus:  20 erikoiskoetta, 348,32 km


Palkintokoroke
Voittaja:   Sébastien Loeb  Daniel Elena  (Citroën World Rally Team)
Toinen:   Petter Solberg  Chris Patterson  (Petter Solberg)
Kolmas:   Jari-Matti Latvala  Miikka Anttila  (Ford World Rally Team)
Rallin voittaja Sébastien Loeb.
Walesin ralli 2010 (virallisesti 66. Wales Rally GB) oli Rallin MM-sarjan kauden 2010 13. ja viimeinen osakilpailu, joka ajettiin 11.–14. marraskuuta.
Erikoiskokeet

Kilpailussa oli 20 erikoiskoetta, joiden yhteispituus oli 348,32 kilometriä. Siirtymiä oli 1157,38 kilometriä ja kokonaispituus oli 1505,70 kilometriä.
| Päivä | Kello | Nro | Nimi | Pituus |
| --- | --- | --- | --- | --- |
| 11. marraskuuta | 19:30 | SS 1 | Cardiff Bay 1 | 1,60 km |
| 12. marraskuuta | 9:38 | SS 2 | Hafren 1 | 31,99 km |
| 12. marraskuuta | 10:19 | SS 3 | Sweet Lamb 1 | 4,30 km |
| 12. marraskuuta | 10:37 | SS 4 | Myherin 1 | 27,88 km |
| 12. marraskuuta | 13:51 | SS 5 | Hafren 2 | 31,99 km |
| 12. marraskuuta | 14:32 | SS 6 | Sweet Lamb 2 | 4,30 km |
| 12. marraskuuta | 14:50 | SS 7 | Myherin 2 | 27,88 km |
| 13. marraskuuta | 9:03 | SS 8 | Radnor 1 | 14,95 km |
| 13. marraskuuta | 10:19 | SS 9 | Monument Hill 1 | 10,14 km |
| 13. marraskuuta | 10:50 | SS 10 | Four Ways Crychan 1 | 26,14 km |
| 13. marraskuuta | 11:28 | SS 11 | Halfway 1 | 18,37 km |
| 13. marraskuuta | 14:18 | SS 12 | Radnor 2 | 14,95 km |
| 13. marraskuuta | 15:34 | SS 13 | Monument Hill 2 | 10,14 km |
| 13. marraskuuta | 16:05 | SS 14 | Four Ways Crychan 2 | 26,14 km |
| 13. marraskuuta | 16:43 | SS 15 | Halfway 2 | 18,37 km |
| 13. marraskuuta | 18:51 | SS 16 | Cardiff Bay 2 | 1,60 km |
| 14. marraskuuta | 8:33 | SS 17 | Resolfen 1 | 30,71 km |
| 14. marraskuuta | 9:46 | SS 18 | Margam Park 1 | 8,08 km |
| 14. marraskuuta | 11:25 | SS 19 | Resolfen 2 | 30,71 km |
| 14. marraskuuta | 12:38 | SS 20 | Margam Park 2 | 8,08 km |
Lähde:
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën C4 WRC | 3:14.54,0 |  | 25 |
| 2. |  Petter Solberg |  Chris Patterson | Citroën C4 WRC | 3:15.13,1 | +19,1 | 18 |
| 3. |  Jari-Matti Latvala |  Miikka Anttila | Ford Focus RS WRC 09 | 3:16.29,3 | +1.35,3 | 15 |
| 4. |  Mikko Hirvonen |  Jarmo Lehtinen | Ford Focus RS WRC 09 | 3:16.47,3 | +1.53,3 | 12 |
| 5. |  Daniel Sordo |  Diego Vallejo | Citroën C4 WRC | 3:17.06,2 | +2.12,2 | 10 |
| 6. |  Henning Solberg |  Stéphane Prévot | Ford Focus RS WRC 08 | 3:21.20,5 | +6.26,5 | 8 |
| 7. |  Matthew Wilson |  Scott Martin | Ford Focus RS WRC 08 | 3:23.31,8 | +8.37,8 | 6 |
| 8. |  Kimi Räikkönen |  Kaj Lindström | Citroën C4 WRC | 3:25.21,9 | +10.27,9 | 4 |
| 9. |  Mads Østberg |  Jonas Andersson | Subaru Impreza WRC 2007 | 3:27.07,7 | +12.13,7 | 2 |
| 10. |  Andreas Mikkelsen |  Ola Fløene | Škoda Fabia S2000 | 3:28.55,2 | +14.01,2 | 1 |
Lähde:
Muuta

Kimi Räikkösen ja Daniel Sordon viimeinen kilpailu Citroën Juniorilla.
Liu Caodongin uran viimeinen kilpailu.
Aiheesta muualla

Kuvia tai muita tiedostoja aiheesta Walesin ralli 2010 Wikimedia Commonsissa
Rally-Maps.com, erikoiskokeet kartalla (englanniksi)
Osakilpailut MM-rallikaudella 2010
Ruotsi
Meksiko
Jordania
Turkki
Uusi-Seelanti
Portugali
Bulgaria
Suomi
Saksa
Japani
Ranska
Katalonia
Wales
Rallin maailmanmestaruussarjan Walesin rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019